Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli kaitseminister Benny Gantz
lubab eilse terrorirünnaku sooritajad kohtu ette tuua.
Iisrael ja Liibanon jätkasid hommikul USA vahendatud kõnelusi
vana tüli lahendamiseks merepiiri üle Vahemeres.
Luureametnikud kinnitavad:
Revolutsioonikaart kasutab Iraagi käepikenduste kaudu ära
Washingtoni otsust 2015. a tuumaleping ellu äratada.
Inimjaht terroristidele, kes tulistasid ja haavasid eile Tapuachi ristmikul
kolme Iisraeli seminaritudengit, kestab.
IDF-i, Iisraeli Julgeolekuteenistuse Shin Bet
ja politsei terrorismivastase võitluse eriüksuse YAMAM
ulatusliku operatsiooni käigus tabati öösel Juudas ja Samaarias
mitu kahtlusalust ning rünnakuks kasutatud auto.
Julgeolekuallikate kinnitusel
jätkub operatsioon terrorirünnaku sooritajate leidmiseks,
kuni õiglus on jalule seatud.
Iisraeli kaitseminister Benny Gantz
lõpetas ringkäigu IDF Juuda ja Samaaria divisjonis,
kus ta osales põhjalikul olukorra analüüsil piirkonnas.
Lõpetasin ringkäigu Juuda ja Samaaria divisjonis,
ja situatsioonianalüüsi, kus viibis Iisraeli keskväejuhatuse ülem.
Andsin käsu säilitada kõrge valmisolek seoses viimaste intsidentidega.
Tänase päeva jooksul tabasid Iisraeli julgeolekujõud, IDF ja Shin Bet
mitu Tapuachi ristmiku terrorirünnakus kahtlustatavat isikut.
Jõuame terroristideni ja õiendame nendega arved.
Palvetame jätkuvalt haiglas viibivate haavatute paranemise eest,
kes on tõsises seisundis.
Julgeolekujõud on valmis mis tahes stsenaariumiks
Kasutame jätkuvalt kõiki vahendeid, kus vaja,
et kaitsta iisraellaste ohutust.
Koos jätkuvate jõupingutustega vaikuse kindlustamiseks Läänekaldal
rääkis Gantz Iisraeli visast sihist aidata palestiinlasi majandusraskustes
keset koroonast johtunud piirangute tekitatud tagajärgi.
IDF, Iisraeli tsiviilhaldus ja meie julgeolekupersonal
on töötanud viimased kuud vaikselt, kuid intensiivselt,
et täita missiooni vaikuse ja rahu säilitamisel. Samas teeme kõik,
et aidata palestiinlastel parandada oma majandus- ja terviseolusid.
See on mõlema huvides.
Ma ei soovita ühelgi ühendusel püüda seda tööd saboteerida.
Katsetajad kohtuvad IDF-i jõuga.
Iisrael ja Liibanon jätkasid hommikul USA vahendatud kõnelusi
vana tüli lahendamiseks merepiiri üle Vahemeres.
Kaua tülitsenud naabrid pidasid oktoobris mitu kõnelustevooru,
mis olid USA 3-aastase diplomaatia kulminatsiooniks
ja mida võõrustasid ÜRO rahuvalvejõud Liibanonis.
Kõnelused katkesid, kui pooled esitasid vastandlikud kaardid
võimalike piiride suhtes,
mis süvendasid erimeelsusi vaidlusaluse ala suuruse suhtes.
Põhjalikud katsed kõneluste jätkamiseks kandsid ilmselt vilja,
kui USA asevälisminister poliitika alal David Hale
veenis oma Beiruti-visiidil aprillis Liibanoni juhte
kõnelustelauda naasma, toonitades olulisi majanduskasusid,
mis edukale diplomaatiale järgneda võivad.
Ameerika on valmis vahendama kõnelusi merepiiri teemal
Liibanoni ja Iisraeli vahel samal alusel,
mille põhjal vestlusi alustasime.
Kõnelused võivad avada Liibanonile olulisi majanduskasusid.
Tasub toonitada, et pärast kõneluste seiskumist
kiitis Hezbollah' toetatud Liibanoni vahevalitsus heaks
määruse eelnõu, mis laiendaks Liibanoni nõudmisi,
lisades riigi erimajandustsoonile ca 1400 ruutkilomeetrit
ehk ca 540 ruutmiili.
Ja kuigi määrust pole veel parlamendis ratifitseeritud,
ähvardab see süvendada lahkmeelt Beiruti ja Jeruusalemma pikas tülis.
Teisel teemal - Iisraeli terviseametnike andmeil
on tõsiste koroonaviiruse juhtumite arv langenud riigis lõpuks alla saja,
mis on madalaim pärast mullu juulit.
Jeruusalemm on siiski endiselt mures kontrollimatu olukorra pärast
mõnede lähimate liitlaste juures, eelkõige Indias.
Et aidata New Delhi võimudel oma kodanikke ravida
otsustas Jeruusalemm saata põhjaliku humanitaarabisaadetise,
sh sadu hapnikugeneraatoreid, respiraatoreid ja meditsiinivarustust.
Välisministeerium valmistub välisminister Ashkenazi juhiste alusel
transportima kriisiabi Indiasse, arstiabi indialaste elude päästmiseks,
kes võitlevad hetkel seal möllava hirmsa koroonapandeemiaga.
Koostöös peaministri kantselei, riikliku julgeoleku nõukogu,
terviseministeeriumi, rahandusministeeriumi
ja teiste Iisraeli tsiviilühendustega valmistume saatma abi,
mis hõlmab hapnikuventilaatoreid ja muud elupäästvat varustust.
Iisraeli Välisministeeriumi Aasia ja Vaikse ookeani piirkonna asejuht
toonitas lisaks Iisraeli sügavat sõprust India ja selle rahvaga
ning avaldas lootust,
et indialased väljuvad lõpuks riiki vaevavast hirmsast kriisist.
Indiat peetakse üheks olulisemaks riigiks Iisraeli jaoks,
üheks meie parimaks sõbraks
nii globaalselt kui Aasia ja Vaikse ookeani piirkonnas.
Oleme uhked, et võime sirutada käe oma suurele sõbrale idas
ja edastada India kodanikele meie soovid kiireks paranemiseks
ja väljumiseks koroonakriisist, mis neil hetkel valitseb.
Iraagis tulistati eile öösel 2 raketti Baladi õhubaasi suunas,
mis asub Bagdadist põhjas
ja võõrustab USA Sallyporti firma ameeriklastest partnereid,
kes hooldavad Iraagi F-16 lennukeid.
Luureallikate sõnul vastutavad rünnaku eest Iraani käepikendused,
kes tegutsevad Revolutsioonikaardi Qudsi vägede korraldusel.
Teheran kasutab ilmselt ära Washingtoni vastumeelsust
ohustada Viinis käivat diplomaatilist protsessi
JCPOA ehk Iraani 2015. a tuumalepingu ellu äratamiseks.
Küsimusele Pentagoni pressikonverentsil,
kas USA võib olla kaotanud heidutuse
Iraani šiiitlike võitlejate suhtes Iraagis,
vastas pressisekretär J. Kirby järgmist:
Kui toimuvad harvad rünnakud,
ei tähenda see, et ükski heidutusmeede ei tööta.
Muidugi tahame null rünnakut. Aga nagu minister selgitas,
võtame oma sealse personali ohutust ja julgeolekut väga tõsiselt.
Ja kui on vaja reageerida kineetiliselt,
siis teeme seda oma valitud ajal ja kohas.
Pärast esimest rünnakut ja meie vastust korraldusbaasile Süürias
küsisite mult sama küsimuse.
Hiljem oli veel üks kaudne tulistamisjuhtum.
Muidugi ei taha me näha seda juhtumas,
aga te ei saa järeldada faktist, et seda aeg-ajalt juhtub,
et puudub igasugune heidutusvõime või me pole saatnud piisavat signaali.
Kuna me ei tea, kes seda tegi ja miks seda tehti.
See on Iraagi rida sellega tegeleda ja uurida,
ja me respekteerime seda. Samas teeme kõik vajaliku,
tagamaks, et kaitseme adekvaatselt oma sõjaväelasi kohapeal
ja oma riikliku julgeoleku huve Iraagis.
Kirbylt, kes on kõrgelt hinnatud USA mereväe kontraadmiral erus,
küsiti ka intsidendi kohta,
kus IRGC laevad kiusasid eelmine nädal USA mereväe laevu
Araabia lahe põhjaosas, kus kõlasid hoiatuslasud õhku,
ja kas USA kaaluks dekonflikteerimiskanalite avamist
Iraani Revolutsioonikaardiga konflikti vältimise tagamiseks,
vaatamata sellele, et tegu on terrorirühmitusega.
Intsidentide käigus toimus raadioside IRGC laevade ja nende juhtidega,
kus neid korduvalt hoiatati nende tegevuse suhtes.
Suhtlemiseks pole vaja "kuuma liini" IRGC-ga.
Seda on võimalik teha reaalajas,
ja nagu rääkisime, on sellises olukorras valearvestuse risk.
See ei muutunud vägivaldseks, mis on hea.
Kuid see oli ebavajalik, ohtlik ja ebaprofessionaalne
ega vii parema julgeoleku ja stabiilsuseni lahel.
Oleme valitsusena teinud selgeks diplomaatiliste kanalite kaudu
oma mured IRGC mereväe tegevuse suhtes.
Mõistame ja usun, et sinagi mõistad, et IRGC pole Iraani riigi merevägi
ega oma samasugust käsuliini struktuuri nagu Iraani riigi merevägi.
Meie suhtlus Iraani mereväega on jäänud professionaalseks.
Kuid see on teistsugune käsuliin, mis kulgeb valitud valitsuseni välja
ja IRGC ei anna aru samu liine pidi. Tegime Teheranile selgeks
oma rahulolematuse ja mured. Jätkame seda.
Aitäh vaatamast!
TV7 Iisraeli büroo algatuse osana
kutsun teid palvetama täna koos meie tiimiga Jeruusalemmas
Lõuna-Aafrika rahu ja pääste eest,
ja tagakiusatud vendade-õdede eest maailmas.
Paluge jätkuvalt ka rahu ja päästet Jeruusalemmale ja Iisraelile
ning kõigi eest maailmas, keda on puudutanud koroonaviirus.
Tänan kõiki TV7 Iisraeli töö partnereid.
Teie igakuine toetus nii palves kui annetustes
annab meie töö jätkumisele vajalikku tuult tiibadesse.
Olen Jonathan Hessen. Õnnistatud õhtut! Homseni!
Tõlge: Monika Jaaguri